माइक्रो SUV सेगमेंट में टाटा पंच को देगी टक्कर, एक्सपेक्टेड प्राइस 6 लाख रुपए
Hyundai Micro SUV Exter Car - हुंडई मोटर्स इंडिया (HMIL) ने आज (शुक्रवार, 14 अप्रैल) अपनी अपकमिंग कार का नाम ऑफिशियली कंफर्म कर दिया है। कंपनी इस कार को इंडियन मार्केट में 'एक्सटर (EXTER)' के नाम से उतारेगी
हुंडई मोटर्स इंडिया (HMIL) ने आज (शुक्रवार, 14 अप्रैल) अपनी अपकमिंग कार का नाम ऑफिशियली कंफर्म कर दिया है। कंपनी इस कार को इंडियन मार्केट में 'एक्सटर (EXTER)' के नाम से उतारेगी। ये कार माइक्रो SUV सेगमेंट में टाटा पंच को टक्कर देगी। अनुमान है कि कार जून में लॉन्च हो सकती है।
कंपनी ने 5 अप्रैल को कार की पहली झलक सोशल मीडिया प्लेटफॉर्म पर दिखाई थी। इसके बाद से लगातार कार से जुड़े अपडेट सामने आ रहे हैं। ये माइक्रो SUV हुंडई ग्रैंड i10 निओस के प्लेटफॉर्म पर बेस्ड होगी। इस माइक्रो एसयूवी को भारत में टेस्टिंग के दौरान कई बार देखा जा चुका है। कंपनी का कहना है कि नई SUV कस्टमर को स्मार्ट मोबिलिटी का एक्सपीरियंस कराएगी।
नए टीजर में आउटलाइन दिखी
नए टीजर में माइक्रो SUV की आउटलाइन दिखाई गई है। इससे पता चला है कि कार ऊंचे बॉडी स्टांस के साथ आएगी। मीडिया रिपोर्ट्स के अनुसार इसमें बॉडी क्लैडिंग, रूफ रेल्स और हैवी बोनट जैसे कई दमदार एलिमेंट्स दिए जा सकते हैं। इससे पहले जारी हुए स्पाय शॉट्स में एक्सटर कार में H-शेप्ड LED DRLs, टेल लाइट्स और फंकी अलॉय व्हील्स जैसे कई यूनीक विज़ुअल एलिमेंट्स देखने को मिले थे।
हुंडई एक्सटर : इंटीरियर डिजाइन
कार के इंटीरियर की बात करें तो इसमें आयोनिक 5 EV जैसा नया-जीन स्टीयरिंग व्हील मिलेगा। कार में डेशबोर्ड पर 42 इंच का फुल-डिजिटल इंस्ट्रूमेंट क्लस्टर और ब्लू लिंक कनेक्टिविटी के साथ 8 इंच का टचस्क्रीन इंफोटेनमेंट सिस्टम मिलेगा। इसके अलावा कार में ऑटो क्लाइमेट कंट्रोल, मूड लाइटिंग, वेंटीलेटेड ड्राइवर सीट और सनरूफ जैसे फीचर्स भी दिए जाएंगे।
हुंडई एक्सटर : इंजन पावरट्रेन
हुंडई एक्सटर में 1.2-लीटर का नेचुरली एस्पिरेटेड इंजन दिया जा सकता है, जो हुंडई की ग्रैंड i10 नियोस, i20 और ऑरा में दिया जाता है। यह इंजन 82bhp की पावर और 113nm का पीक टॉर्क जेनरेट करता है। इसके साथ कार में 5-स्पीड मैनुअल गियरबॉक्स और 5-स्पीड AMT ट्रांसमिशन दिया जा सकता है। इस इंजन के साथ कार के 20.1 kmpl का माइलेज देने की उम्मीद है।
सेफ्टी फीचर्स और एक्सपेक्टेड प्राइस
सुरक्षा के लिहाज से एक्सटर में लेन कीप असिस्ट, फॉरवर्ड कोलिजन अवॉइडेंस और ब्लाइंड स्पॉट डिटेक्शन जैसे एडवांस्ड फीचर मिल सकते हैं। ​​कार के प्राइस की बात करें तो रिपोर्ट्स के मुताबिक एक्सटर की कीमत 6 लाख रुपए (एक्स-शोरूम) से शुरू हो सकती है।
HMIL के COO तरुण गर्ग ने कहा कि हम एक बार फिर इंडियन कस्टमर को एक नई SUV के साथ उत्साहित करने के लिए तैयार हैं, जो जल्द ही आ रही है। भारत के लीडिंग स्मार्ट मोबिलिटी सॉल्यूशंस प्रोवाइडर के रूप में हमारा टारगेट कस्टमर को एक बेहतरीन SUV पेश करने का है।